Belgikako inbasio alemaniarra (1940)

Belgikako Gudua, Belgikako Kanpaina edo 18 eguneko Kanpaina ere deitua,Belgian American Educational Foundation (1941). The Belgian Campaign and the Surrender of the Belgian Army, 10–28 May 1940 (Hirugarren edizioa). Michigango Unibertsitatea. Frantziako Batailaren borroken parte izan zen, eta Bigarren Mundu Gerran Alemania naziak abiarazitako eraso-kanpaina izan zen. 18 egunez iraundu zuen, 1940ko maiatzaren 10etik 28ra. Armada errenditu ondoren, Belgikaren okupazioarekin amaitu zen. 1940ko maiatzaren 10ean, gainera, Alemaniak Luxenburgo eta Herbehereak inbaditu zituen Fall Gelb (Plan Horia) operazio-planaren barruan.

Armada aliatuak alemaniarren aurrera egitea eta alemaniarren helburu nagusitzat jota Belgikan geldiarazten saiatu ziren. Frantziarrek armada aliatuen zati handi bat Belgikara bidali ondoren, maiatzaren 10etik 12ra, alemaniarrek euren operazioaren bigarren fasea hasi zuten, Ardenetan zehar eta, ondoren, Mantxako Kanalera. Heer alemaniarra kanalera bost egun geroago iritsi zen, aliatuak bilduz. Alemaniarren aurrerapenak itsasora itzultzera behartu zituen aliatuak. Ondorioz, Belgikako armadak maiatzaren 28an amore eman zuen.Shirer, William L. (1990 [1960]). The Rise and Fall of the Third Reich: A History of Nazi Germany (Simon and Schuster edizioa). ISBN 978-0-671-72868-7.

Belgikako Guduan, Hannuteko Guduan, alegia, lehen aldiz erabili ziren tankeak gerran.Healy, Mark (2008). John Prigent, ed. Panzerwaffe: The Campaigns in the West 1940, . Shepperton: Ian Allan. ISBN 978-0-7110-3240-8. 36.or. Eben-Emael gotorlekuaren Guduan, bestetik, operazioetan paraxutistekin egin zen lehen operazioa burutu zen. 

Kolapso belgikarrak Europa kontinentaletik erretiratzera behartu zituen aliatuak. Erresuma Batuko Errege Itsas Armadak Belgikako portuak ebakuatu zituen Dinamo Operazioan, bai Britainiar Espedizio Indarrari baita ere Belgikako eta Frantziako soldaduei. Horrek operazio militarrekin jarraitzea ahalbidetu zuen. Handik gutxira, ekainean, Frantziak amore eman zuen Alemaniaren aurka. Belgika alemanen kontrolpean egon zen 1944ko udazkenera arte, Mendebaldeko Aliatuek askatu zuten arte, alegia.

 Giza bajak 
 Belgika 
 Ekintzan hildakoak: 6.093 eta 2.000 atxilotuta hildako presoakKeegan, John (2005). The Second World War. New York: Penguin Books. ISBN 978-0-14-303573-2. 
 Desagertuak: 500 baino gehiago
 Gerra-presoak: 200 000Ellis, John (1993). The World War II Data Book. Aurum Press. ISBN 978-1-85410-254-6. 255.or. 
 Zaurituak: 15 850
 Eraitsitako hegazkinak: 112

 Frantzia 
Ez daude datu zehatzak baina jakin badakigu Frantziako Guduan zehar baxa hauek izan zirela (maiatzaren 10eti ekainaren 22 arte):
 Ekintzan hildakoak: 90.000
 Zaurituak: 200.000
 Gerra-presoak: 1.900.000
 Eraitsitako hegazkinak: 264 (maiatzaren 12tik 25era) eta 50 (maiatzaren 26tik ekainaren 1 arte).

 Erresuma Batua 
Frantziako Guduan izaniko baxak ez dira ezagutzen baina mendebaldeko kanpainan (maiatzaren 10tik ekainaren 22 arte) data hauel eman ziren:
 Ekintzan hildakoak: 68. 111 hildako, zauritu edo preso egindakoak
 Ibilgailuak: 64 000 ibilgailu galdu ziren
 Armak: 2.472 arma galduta
 Airean 344 hegazkin galdu zituzten maiatzaren 12tik 25 arte, eta 138 maiatzaren 26tik ekainaren 1a arte. Kanpaina osoan (maiatzaren 10tik ekainaren 22 arte) RAFek 931 hegazkin galdu zituen eta 1.526 baxa.

 Alemania 
Oberkommando der Wehrmacht txostenak mendebaldean maiatzaren 10tik ekainaren 4 arte egindako operazioei buruz (Zusammenfassender Bericht des Oberkommandos der Wehrmacht über die Operationen im Westen vom 10. Mai bis 4. Juni) datu hauek eman zituen:

 Ekintzan hildakoak: 10 232 soldadu eta ofizialak
 Desagertuak: 8463 
 Zaurituak: 42 523 
 Luftwaffek galdutako hegazkinak: 432 maiatzaren 10etik ekainaren 3 arte
 Kriegsmarine: baxarik gabe

 Erreferentziak 

 Kanpo estekak 
 :Belgique nazie dokumentala Youtuben.

Kategoria:Belgikak parte hartutako guduak
Kategoria:Frantziako gudua
Kategoria:Alemaniak parte hartutako Bigarren Mundu Gerrako guduak
Kategoria:Bigarren Mundu Gerrako Mendebaldeko Fronteko operazioak eta guduak
Kategoria:Belgikako historia
Kategoria:1940ko gatazkak
Kategoria:Alemania-Belgika harremanak
Kategoria:Belgikako gudua
Kategoria:Belgikak parte hartutako Bigarren Mundu Gerrako operazioak eta guduak